
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ4/865 (1) 

Τμήματα Αθλητικής Διευκόλυνσης Γυμνασίου. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1566/85 «Δομή και Λειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Τον Ν. 75/75 «Περί εξωσχολικού αθλητισμού». 

3. Την Απόφαση Γ4/902/29.9.1988 του ΥΠ.Ε.Π.Θ. 
«Ίδρυση ειδικών αθλητικών τάξεων σε σχολεία της Πρωτο¬ 
βάθμιας και Δευτεροβάθμιας Εκπαίδευσης με το Ν. 1894/90 
(Φ.Ε.Κ. 110/27.8.1990 τ.Α'). 

4. Την Απόφαση Γ4/1117/30.9.1988 του ΥΠ.Ε.Π.Θ. «περί 


ωρολογίου και αναλυτικού προγράμματος ειδικών αθλητικών 
τάξεων». 

5. Τις προτάσεις της Κεντρικής Επιτροπής Αθλητικών Τά¬ 
ξεων (πράξη 6η/13.6.1997) που συγκροτήθηκε με την αριθ. 
715/11.1.1994 Κοινή Απόφαση των Υπουργών Εθνικής Παι¬ 
δείας και θρησκευμάτων και Πολιτισμού. 

6. Την αριθ. ΣΤ5/33/1996 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρησκευ¬ 
μάτων για την ανάθεση αρμοδιοτήτων στους Υφυπουργούς 
Εθνικής Παιδείας και θρησκευμάτων, αποφασίζουμε: 

Ορίζουμε το ωράριο διδασκαλίας αθλημάτων στα Τμήματα 
Αθλητικής Διευκόλυνσης (Τ.Α.Δ) Γ υμνασίου, τις προϋποθέ¬ 
σεις ίδρυσης και λειτουργίας των Τ.Α.Δ. καθώς και των αθλη¬ 
μάτων που θα καλλιεργούνται σε αυτά, τα κριτήρια επιλογής 
και παραμονής των μαθητών στα τμήματα αυτά καθώς και τα 
κριτήρια για την επιλογή των διδασκόντων Καθηγητών Φυσι¬ 
κής Αγωγής, ως εξής: 

Α' Ωράριο διδασκαλίας αθλημάτων στα Τ.Α.Δ. Γυμνα¬ 
σίου: 

1. Το πρόγραμμα προπόνησης στα επιλεγμένα αθλήματα 
των Τ.Α.Δ. Γυμνασίου θα γίνεται τρεις φορές την εβδομάδα 
με προτεινόμενες ημέρες τις ΔΕΥΤΕΡΑ - ΤΕΤΑΡΤΗ - ΠΑΡΑ¬ 
ΣΚΕΥΗ, θα αρχίζει 30 - 45 λεπτά πριν την έναρξη της 1 ης δι¬ 
δακτικής ώρας και θα τελειώνει με το τέλος της 2ης διδακτι¬ 
κής ώρας. Το υπόλοιπο πρόγραμμα των Τ.Α.Δ. θα αρχίζει τις 
ημέρες που υπάρχει προπόνηση από την 3η διδακτική ώρα τις 
δε άλλες ημέρες από την 1η και θα παρατείνεται ορισμένες 
ημέρες και μετά την 6η διδακτική ώρα. 

2. Στα Τ.Α.Δ. το μάθημα της Φυσικής Αγωγής έχει αντικα- 
τασταθεί με την προβλεπόμενη στην προηγούμενη παρά¬ 
γραφο αθλητική προπόνηση, για τα δε υπόλοιπα μαθήματα θα 
εφαρμόζεται το αντίστοιχο αναλυτικό πρόγραμμα για κάθε 
τάξη του Γ υμνασίου. 

Β' Προϋποθέσεις ίδρυσης και λειτουργίας Τ.Α.Δ. Γυμνα¬ 
σίου: 

1. Η Ίδρυση Αθλητισμού Τμήματος γίνεται με κοινή από¬ 
φαση του Υπουργού Εθνικής Παιδείας και θρησκευμάτων και 
του Υπουργού Πολιτισμού, μετά από εισήγηση της Κεντρικής 
Επιτροπής Αθλητικών Τάξεων (Κ.Ε.Α.Τ.). 

Στην ίδια απόφαση περιλαμβάνονται και τα αθλήματα που 
θα καλλιεργηθούν στο κάθε αθλητικό τμήμα. 

2. Προτάσεις για ίδρυση Τμημάτων Αθλητικής Διευκόλυν¬ 
σης ή για προσθήκη νέων αθλημάτων σε ήδη λειτουργούντα υπο¬ 
βάλλονται στην Κ.Ε.Α.Τ. από τους Πρόΐσταμένους Διευθύνσεων 
Δευτεροβάθμιας Εκπαίδευσης, τους Προϊσταμένους Γ ραφείων 
Φυσικής Αγωγής και τις Αθλητικές Ομοσπονδίες. 

3. Για την ίδρυση Τρήματος Αθλητικής Διευκόλυνσης πρέ¬ 
πει να πληρούνται οι παρακάτω προϋποθέσεις: 

α) Γειτνΐαση του σχολείου με αθλητικούς χώρους ή ύπαρξη 
αιθουσών δίπλα σε αθλητικούς χώρους. 

β) Συνεχής πρωινή λειτουργία του σχολείου που θα τα στε¬ 
γάζει. 

γ) Υπάρξη αθλητικής υλικοτεχνικής υποδομής ανάλογη με 
τα αθλήματα που καλλιεργούνται στα τμήματα αυτά. 

δ) Ύπαρξη αθλητικών σωματείων που καλλιεργούν ίδια με 
τα Τ.Α.Δ. αθλήματα και που έχουν αξιόλογη αθλητική δραστη¬ 
ριότητα. 

ε) Ύπαρξη επαρκούς προπονητικού δυναμικού που ικανο¬ 
ποιεί τα κριτήρια επιλογής για διδασκαλία στα Τ.Α.Δ. 

Για τις προϋποθέσεις α' και β’ απαιτείται βεβαίωση του οικείου 
Γ ραφείου Φυσικής Αγωγής, ενώ για τις προϋποθέσεις γ', δ' και ε' 
βεβαίωση της Αρμόδιας Αθλητικής Ομοσπονδίας. 

4. Η Ίδρυση κάθε νέου Τμήματος Αθλητικής Διευκόλυνσης 
γίνεται στην πρώτη (Α') τάξη του Γυμνασίου, με επέκταση του 
θεσμού κατά μία τάξη κάθε νέο σχολικό έτος, μέχρις ότου λει¬ 
τουργήσουν Τ ρήματα σε όλες τις τάξεις του Γ υμνασίου. 

5. Σε κάθε τάξη Τ.Α.Δ. φοιτούν από 18 μέχρι 30 μαθητές - 
μαθήτριες και καλλιεργούνται δύο (2) τουλάχιστον αθλήματα. 
Σε εξαιρετικές περιπτώσεις απομακρυσμένων περιοχών, δύ- 
ναται να καλλιεργείται και ένα (1) άθλημα, ύστερα από 
έγκριση της Κ.Ε.Α.Τ., με αριθμό μαθητών όχι μικρότερο των 
δεκαπέντε (15). Ο ελάχιστος αριθμός των μαθητών - αθλητών 
οε κάθε τάξη για κάθε ομαδικό άθλημα δεν πρέπει να είναι μι¬ 
κρότερος των δέκα (10) μαθητών ή μαθητριών. Σε κάθε ατο¬ 
μικό άθλημα ο ελάχιστος αριθμός μαθητών δεν πρέπει να εί¬ 
ναι μικρότερος των έξι (6) ανεξαρτήτως φύλου. 

6. Μετά τα τρία (3) πρώτα χρόνια λειτουργίας κάθε Τ.Α.Δ. 
θα πρέπει να λειτουργούν τμήματα σε δύο (2) τουλάχιστον τά¬ 
ξεις. Στη περίπτωση που για δύο συνεχή χρόνια λειτουργήσει 
τμήμα μόνο σε μία (1) τάξη η λειτουργία όλου του Τ.Α.Δ. ανα¬ 
στέλλεται. Εφόσον ανασταλεί η λειτουργία Τ.Α.Δ. για δύο (2) 
συνεχή χρόνια το Τ.Α.Δ. αυτό καταργείται. 

7. Η λειτουργία Τ.Α.Δ. αναστέλλεται ομοίως σε κάθε περί¬ 
πτωση που παύσουν να πληρούνται οι προϋποθέσεις της πα¬ 
ραγράφου Β'3. 

Γ Επιλογή αθλημάτων: 

Την επιλογή των αθλημάτων που θα καλλιεργούνται στα 
Τ.Α.Δ. κάνει η Κ.Ε.Α.Τ. μετά από αιτιολογημένες και ιεραρχη¬ 
μένες προτάσεις προϊσταμένων Γραφείων Φυσικής Αγωγής 
και των Αθλητικών Ομοσπονδιών. 

Δ' Επιλογή και παραμονή μαθητών στα Αθλητικά τμή¬ 
ματα: 

1. Στα Αθλητικά Τμήματα εγγράφονται μαθητές της Α' Γυ¬ 
μνασίου ύστερα από επιλογή. Η διαδικασία επιλογής διενερ- 
γείται από 5 μέχρι 20 Μαΐου κάθε σχολικού έτους. 

2. Οι γονείς των μαθητών που επιθυμούν να συμμετάσχουν 
στη διαδικασία επιλογής οφείλουν να υποβάλουν αίτηση στο 
σχολείο, στο αθλητικό τμήμα του οποίου θέλουν να φοιτή¬ 
σουν κατά το χρονικό διάστημα από 15 μέχρι 30 Απριλίου. 
Ακόμη στην αίτηση θα αναφέρεται σε ποιό ή ποιά από τα 
αθλήματα που διδάσκονται στο συγκεκριμένο αθλητικό τμήμα 
θέλουν να λάβει μέρος στη διαδικασία επιλογής το παιδί τους. 

3. Οι υποψήφιοι για επιλογή και φοίτηση σε Αθλητικό 
Τμήμα δεν στερούνται του δικαιώματος υποβολής αίτησης για 
συμμετοχή σε κλήρωση σε πειραματικό Γυμνάσιο (πρώην 
πρότυπο). 

4. Για τη διενέργεια των δοκιμασιών των υποψηφίων συ¬ 
γκροτείται με απόφαση του Νομάρχη επιτροπή αποτελού- 
μενη από τον Προϊστάμενο του Γραφείου Φυσικής Αγωγής, 
τον υπεύθυνο του Συστήματος Υποστήριξης Αναπτυξιακού 


Αθλητισμού της Γενικής Γραμματείας Αθλητισμού του Νομού 
και τρεις καθηγητές Φυσικής Αγωγής για κάθε άθλημα από 
αυτούς που διδάσκουν στο Αθλητικό Τμήμα και από καθηγη¬ 
τές Φυσικής Αγωγής που υπηρετούν στην Πρωτοβάθμια ή 
Δευτεροβάθμια Εκπαίδευση του Νομού και έχουν ειδικότητα 
ή εξειδίκευση στο συγκεκριμένο άθλημα ή παραπλήσιο, σε 
περίπτωση που δεν υπάρχει στο νομό με τη συγκεκριμένη ει¬ 
δικότητα ή ειδίκευση. 

5. Το είδος των εξετάσεων και ο τρόπος αξιολόγησης των 
μαθητών ορίζεται από την Κ.Ε.Α.Τ. 

6. Μετά το πέρας της διαδικασίας επιλογής τα αποτελέ¬ 
σματα των δοκιμασιών αξιολογούνται από τις κατά τόπους 
επιτροπές και συντάσσονται καταστάσεις με τα αποτελέ¬ 
σματα της αξιολόγησης και τις επιδόσεις κατ’ άθλημα το αρ¬ 
γότερο μέχρι 30 Μαΐου. Οι μαθητές που θα φοιτήσουν στα 
Τ.Α.Δ. επιλέγονται από τις κατά τόπους επιτροπές και στη συ¬ 
νέχεια ονόματά τους διαβιβάζονται στην Κ.Ε.Α.Τ. 

7. Οι κατά τρόπους επιτροπές κοινοποιούν τα ονόματα των 
επιτυχόντων μαθητών στα σχολεία της Πρωτοβάθμιας που 
ανήκουν για να σταλούν από τους Δ/νιές των Σχολείων α 
καρτέλες κατευθείαν στο Γυμνάσιο που λειτουργεί το Τ.Α.Δ. 

8. Οι γονείς των επιτυχόντων μαθητών, οφείλουν να εγγρά¬ 
φουν αυτούς στο αθλητικό τμήμα στο χρονικό διάστημα από 1 
μέχρι 10 Σεπτεμβρίου. Σε περίπτωση μη εγγραφής των επιλε- 
γέντων ο Διευθυντής του Γυμνασίου οφείλει να ειδοποιήσει 
επιλαχόντες μαθητές από τις καταστάσεις αξιολόγησης που 
έχουν υπερβεί το προβλεπόμενο ελάχιστο όριο, του ίδιου 
αθλήματος και φύλου με τους μη εγγραφέντες. Οι γονείς των 
μαθητών αυτών πρέπει να τους εγγράφουν ή μετεγγράψουν 
στο αθλητικό τμήμα εντός τριών (3) ημερών. 

9. Ουδεμία συμπλήρωση του αριθμού των φοττούντων μαθη¬ 
τών σε κάθε τάξη των Τ.Α.Δ. επιτρέπεται για οποιοδήποτε λόγο 
πέραν από τις προβλεπδμενες διαδικασίες επιλογής (ΤΕΣΤ). 

10. Για το χαρακτηρισμό της φοίτησης των μαθητών των 
Τ.Α.Δ. ισχύουν τα αριθμητικά όρια που σε κάθε περίπτωση 
προβλέπονται από τις ισχύουσες διατάξεις για τους μαθητές 
των άλλων σχολείων προσαυξημένα κατά είκοσι (20) απου¬ 
σίες (που προέρχονται από την αθλητική προετοιμασία). 

11. Αδικαιολόγητες απουσίες στο μάθημα της Φυσικής 
Αγωγής συνιστούν λόγο απομάκρυνσης του μαθητή από το 
αθλητικό τμήμα μετά από εισήγηση του διδάσκοντα και από¬ 
φαση της Κ.Ε.Α.Τ. 

12. Η αξιολόγηση της επίδοσης των μαθητών στο κάθε 
άθλημα γίνεται από τους διδάσκοντες καθηγητές Φυσικής 
Αγωγής στο κάθε αθλητικό τμήμα και καταχωρείται κάθε τρί¬ 
μηνο στην καρτέλα του μαθητή στο μάθημα της Φυσικής 
Αγωγής. Ακόμη εκτός από την παραπάνω αξιολόγηση γίνεται 
και περιγραφική αξιολόγηση που στηρίζεται στην προσπά¬ 
θεια, τις ικανότητες και την επίδοση του μαθητή στις προβλε- 
πόμενες δοκιμασίες. Στο τέλος κάθε τριμήνου ο διδάσκων 
καθηγητής καταχωρεί τα στοιχεία αξιολόγησης του κάθε μα¬ 
θητή σε ειδική καρτέλα, ο τύπος της οποίας καθορίζεται από 
την Κ.Ε.Α.Τ. Τα στοιχεία αξιολόγησης του μαθητή στόχο 
έχουν να δώσουν πλήρη κατά το δυνατόν, εικόνα της επίδο¬ 
σης και της εξέλιξης του μαθητή στο συγκεκριμένο άθλημα. 
Τα στοιχεία αξιολόγησης του μαθητή στην ειδική καρτέλα δεν 
επηρεάζουν την προαγωγή ή απόρριψη του μαθητή, αποτε¬ 
λούν όμως στοιχείο και κριτήριο για την παραμονή του ή όχι 
στο Τ.Α.Δ. Τ α παραπάνω στοιχεία τίθενται υπόψη των γονέων 
ή κηδεμόνων των μαθητών εφ’ όσον ζητηθούν. 

13. Απαραίτητη προϋπόθεση παραμονής μαθητή στο 
αθλητικό τμήμα και στην επόμενη τάξη είναι η υπέρβαση από 
τον μαθητή του ελάχιστου ορίου κατά τις δοκιμασίες που προ- 
βλέπονται κατά τη διάρκεια και τη λήξη του διδακτικού έτους. 
Επιπλέον προϋπόθεση για να παραμείνει μαθητής σε Τ.Α.Δ. 

στη Β' τάξη Γυμνασίου είναι να έχει αθλητικό δελτίο σε ανα¬ 
γνωρισμένο αθλητικό σύλλογο και για το άθλημα που παρακο¬ 
λουθεί στο Τ.Α.Δ. και για να παραμείνει σε Τ.Α.Δ. στην Γ τάξη 
Γ υμνασίου η προσκόμιση βεβαίωσης από τον αθλητικό σύλ¬ 
λογο στον οποίο έχει αθλητικό δελτίο θεωρημένη από την Το¬ 
πική Επιτροπή της αντίστοιχης Αθλητικής Ομοσπονδίας ή την 
Αθλητική Ομοσπονδία (αν δεν υπάρχει Τοπική Επιτροπή), ότι 
μετείχε με την ομάδα του συλλόγου σε αγώνες. Η παραμονή ή 
όχι του μαθητή είναι ανεξάρτητη από τη βαθμολογία του στο 
μάθημα της Φυσικής Αγωγής. 

14. Στις δοκιμασίες που γίνονται στο τέλος κάθε σχολικού 
έτους σε όλους τους μαθητές από τους διδάσκοντες καθηγη¬ 
τές Φυσικής Αγωγής μπορούν να λάβουν μέρος μετά από αί¬ 
τηση του κηδεμόνα τους και μαθητές της ίδιας τάξης εκτός 
Τ.Α.Δ. Στην περίπτωση αυτή ισχύουν και οι προϋποθέσεις της 
προηγούμενης παραγράφου. Κατά το επόμενο σχολικό έτος 
στο Τ.Α.Δ. θα φοιτήσουν οι μαθητές με τις καλύτερες επιδό¬ 
σεις που καλύπτουν όλες τις προϋποθέσεις. 

15. Σε περίπτωση που μαθητής θα σταματήσει να φοιτά σε 
αθλητικό τμήμα, κατά την ένταξή του σε άλλο τμήμα του ίδιου 
ή άλλου σχολείου, όσον αφορά τη βαθμολογία ισχύουν οι πά¬ 
γιες διατάξεις που εφαρμόζνται σε όλα τα σχολεία, όσον 
αφορά δε τις απουσίες υπολογίζονται στο ακέραιο οι απου¬ 
σίες όλων των μαθημάτων εκτός από το μάθημα της Φυσικής 
Αγωγής, όπου υπολογίζεται ο ακέραιος αριθμός που θα προ- 
κύψει όταν πολλαπλασιαστεί ο αριθμός των απουσιών στο μά¬ 
θημα αυτό με κλάσμα που έχει αριθμητή τον αριθμό των προ- 
βλεπόμενων εβδομαδιαίων ωρών Φυσικής Αγωγής από το 
αναλυτικό πρόγραμμα (κανονικού τμήματος) και παρονομα¬ 
στή τον αριθμό εννέα (9). 

16. Μετεγγραφή μαθητή από ένα Τ.Α.Δ. σε άλλο γίνεται 
εφόσον στο νέο Τ.Α.Δ. διδάσκεται το ίδιο άθλημα. Για τη με¬ 
τεγγραφή ισχύουν οι ισχύουσες περί μετεγγραφών διατάξεις. 
Επιπλέον απαιτείται έγκριση της Κ.Ε.Α.Τ. και ο αριθμός μα¬ 
θητών του αθλητικού τμήματος να μην υπερβαίνει τους τριά¬ 
ντα (30). 

17. Απαλλαγή από το μάθημα της Φυσικής Αγωγής για τους 
μαθητές που φοιτούν σε Τ.Α.Δ. είναι δυνατόν να χορηγηθεί για 
χρονικό διάστημα μέχρι δύο μήνες και μόνο μετά από βεβαίωση 
Κρατικού Ιατρού. Στις περιπτώσεις αυτές ο απαλλαγμένος μα¬ 
θητής δεν είναι υποχρεωμένος να παρακολουθεί την καθημε¬ 
ρινή προπόνηση, αλλά πρέπει να περάσει επιτυχώς τις προβλε- 
πόμενες δοκιμασίες μετά από τη λήξη της απαλλαγής του. 

18. Όσα θέματα (προαγωγή, απόρριψη, κυρώσεις κ.λπ.) 
δεν αναφέρονται στην Απόφαση αυτή ρυθμίζονται με τις πά¬ 
γιες διατάξεις που εφαρμόζονται και στα άλλα Γυμνάσια. 

Ε' Επιλογή διδασκόντων καθηγητών Φυσικής Αγωγής. 

1. Στα Τμήματα Αθλητικής Διευκόλυνσης το κάθε άθλημα 
διδάσκεται αποκλειστικά από πτυχιούχους Φυσικής Αγωγής 
Διορισμένους ή Αδιόριστους που έχουν ειδικότητα ή προπο- 
νητική πείρα στο συγκεκριμένο άθλημα και οι οποίοι: 

α' Υπηρετούν οργανικά ή με απόσπαση στο σχολείο που 
λειτουργεί το Αθλητικό Τμήμα. 

β" Υπηρετούν οργανικά ή με απόσπαση σε σχολείο του νο¬ 
μού και θα αποσπασθούν στο σχολείο που λειτουργεί το 
Αθλητικό Τμήμα. 

γ' Υπηρετούν οργανικά ή με απόσπαση σε σχολείο του νο¬ 
μού ή σε Α.Ε.Ι. και θα διδάξουν στο Αθλητικό Τμήμα υπερω- 
ριακά. 

δ' Αδιόριστοι πτυχιούχοι Φυσικής Αγωγής που θα διορι¬ 
στούν ως Αναπληρωτές ή Ωρομίσθιοι στο σχολείο που λει¬ 
τουργεί το Τ.Α.Δ. 

2. Οι καθηγητές Φυσικής Αγωγής που θα διδάξουν στα 
Αθλητικά Τμήματα ορίζονται από την Κ.Ε.Α.Τ. μετά από αί¬ 
τηση των ενδιαφερομένων (μαζί με πλήρες βιογραφικόσημεί¬ 


ωμα και τα απαραίτητα δικαιολογητικά) και μετά από προτά¬ 
σεις των Προϊσταμένων Γραφείων Φυσικής Αγωγής και των 
Αντίστοιχων Αθλητικών Ομοσπονδιών. 

4. Για τον ορισμό των καθηγητών και πτυχιούχων Φυσικής 
Αγωγής που θα διδάξουν στα Τ.Α.Δ. γίνεται συνεκτίμηση προ¬ 
σόντων και επιλέγονται αυτοί που συγκεντρώνουν τα περισ¬ 
σότερα μόρια. 

Προσόντα που πρέπει να έχουν είναι: 

α. Το πτυχίο Φ.Α. με ειδικότητα στο αντίστοιχο άθλημα 

β. Προπονητική εμπειρία στο αντίστοιχο άθλημα. 

γ. Προπονητική εμπειρία στην αντίστοιχη ηλικία. 

δ. Αθλητική εμπειρία. 

ε. Μεταπτυχιακές σπουδές. 

5. Ο τρόπος υπολογισμού των μορίων είναι: 

α. Για κάθε πλήρες έτος από την ημερομηνία απόκτησης 
πτυχίου μέχρι και την 1 η Σεπτεμβρίου του έτους που ζητούν 
να διδάξουν στα Τ.Α.Δ. υπολογίζεται μισό (0.5) μόριο και μέ¬ 
χρι έξι (6) μόρια το πολύ. Ακόμη από τα μόρια αυτά θα υπολο¬ 
γιστούν μόνο τόσα, όσα το διπλάσιο του αθροίσματος των μο¬ 
ρίων των περιπτώσεων γ', δ', και ε'. Γ ια τους πτυχιούχους Πα¬ 
νεπιστημίων του εξωτερικού ως ημερομηνία λήψεως πτυχίου 
υπολογίζεται η ημερομηνία εκδόσεως της ισοτιμίας από το 
ΔΙΚΑΤΣΑ. 

β. Ειδικότης κύρια ή πρώτη στο συγκεκριμένο άθλημα από 
Τ.Ε.Φ.Α.Α. των Ελληνικών Πανεπιστημίων ή του εξωτερικού, 
τρία (3) μόρια, 
γ. Προπονητική εμπειρία. 

Για τη συνολική προπονητική εμπειρία μετά από λήψη του 
πτυχίου ή της ισοτιμίας των πτυχιούχων εξωτερικού ενός έως 
τριών (1-3) ετών ένα (1) μόριο. 

Για τη συνολική προπονητική εμπειρία μετά από λήψη του 
πτυχίου ή της ισοτιμίας των πτυχιούχων εξωτερικού τεσσά¬ 
ρων έως έξι (4-6) ετών δύο (2) μόρια. 

Για τη συνολική προπονητική εμπειρία μετά από λήψη του 
πτυχίου ή της ισοτιμίας των πτυχιούχων εξωτερικού περισσο¬ 
τέρων των έξι (6+) ετών τέσσερα (4) μόρια. 

δ. Επιπλέον των μορίων αυτών προστίθενται δύο (2) μόρια 
σε όσους διατελούν ή διετέλεσαν προπονητές εθνικών ομά¬ 
δων ή ένα (1) μόριο σε όσους διατελούν προπονητές κλιμα¬ 
κίων προεθνικών ομάδων. 

ε. Με ένα (1) μόριο πριμοδοτούνται οι εν ενεργεία προπο¬ 
νητές Συλλόγων της πόλης που εδρεύει το Τ.Α.Δ., αθλήματος 
και ηλικιών αντίστοιχων με τις ηλικίες και το άθλημα των 
Τ.Α.Δ. Τα ανάλογα ισχύουν και για τους εν ενεργεία προπονη¬ 
τές της Β' φάσης του Εθνικού Συστήματος Υποστήριξης της 
Γ.Γ.Α. (προσκομίζοντας ανάλογες βεβαιώσεις). 

Οι βεβαιώσεις που θα προσκομίσουν οι Καθηγητές και οι 
πτυχιούχοι Φυσικής Αγωγής όσον αφορά τις παραγράφους γ', 
δ', και ε' θα είναι από τα Σωματεία που εργάστηκαν επικυρω¬ 
μένες και βεβαιωμένες από τις Τοπικές Ενώσεις του Αθλήμα¬ 
τος ή και από τις Αθλητικές Ομοσπονδίιες. 
στ. Αθλητική εμπειρία. 

Αθλητές που έχουν κατακτήσει πρώτη (1η) έως όγδοη (8) 
Ολυμπιακή νίκη, πρώτη (1η) έως έκτη (6η) Παγκόσμια νίκη ή 
πρώτη (1η) έως τρίτη (3η) Πανευρωπαϊκή νίκη, τρία (3) μόρια, 
ανεξάρτητα αν έχουν κατακτήσει μία ή περισσότερες νίκες. 

Αθλητές που έχουν συμμετάσχει σε αγώνες με Εθνική 
Ομάδα Ανδρών - Γυναικών ή Εφήβων - Νεανίδων, ένα (1) μό¬ 
ριο, ανεξάρτητα από τον αριθμό συμμετοχών. 

Οι παραπάνω νίκες και συμμετοχές αφορούν μόνο τα αθλή¬ 
ματα για τα οποία υποβάλλουν αίτηση, 
ζ. Μεταπτυχιακές σπουδές: 

Για τους κατόχους Διδακτορικού δύο (2) μόρια 
Για τους κατόχους Μάστερ ένα (1) μόριο. 

Απαραίτητη προϋπόθεση είναι το Διδακτορικό ή το Μάστερ 
να έχουν απόλυτη σχέση με το αντικείμενο που θα διδάξει στα 
Τ.Α.Δ. 

η. Προϋπηρεσία στα Τ.Α.Δ. 

0.5. μόριο από ένα έως τρία (1 -3) χρόνια και ένα (1) μόριο 
από τέσσερα (4) χρόνια και πάνω. 

θ. Καθηγητές ή πτυχιούχοι Φυσικής Αγωγής που προτείνο- 
νται για τις προβλεπόμενες θέσεις, για να διδάξουν στα ΤΑΔ 
από τον προϊστάμενο του Γραφείου Φυσικής Αγωγής του Νο¬ 
μού, όπου εδρεύει το ΤΑΔ, έχουν επιπλέον δύο (2) μόρια. 
Ομοίως ένα (1) μόριο έχουν επιπλέον αυτοί που προτείνονται 
για τις προβλεπόμενες θέσεις στα ΤΑΔ από την αντίστοιχη 
Αθλητική Ομοσπονδία. 

Η πρόταση του Προϊσταμένου θα είναι αιτιολογημένη και θα 
γίνεται σε συνεργασία με τον Προϊστάμενο Δευτεροβάθμιας 
Εκπαίδευσης καθώς και με το Σχολικό Σύμβουλο Φυσικής 
Αγωγής όπου εδρεύει το ΤΑΔ. 

5. Ο υπολογισμός των μορίων όλων όσων υποβάλουν αί¬ 
τηση, εκτός των μορίων της περιπτώσεως θ' της προηγούμε¬ 
νης παραγράφου, θα γίνεται από τριμελή Επιτροπή σε κάθε 
νομό την οποία αποτελούν ο Προϊστάμενος του Γ ραφείου Φυ¬ 
σικής Αγωγής και δύο Καθηγητές Φυσικής Αγωγής οι οποίοι 
ορίζονται από τον Προϊστάμενο του Γ ραφείου Φυσικής Αγω¬ 
γής· 

Το σύνολο των μορίων του κάθε Καθηγητή ή πτυχιούχου θα 
αναγράφεται κατά φθίνουσα σειρά σε ξεχωριστή κατάσταση 
για κάθε άθλημα και για κάθε ΤΑΔ εφόσον στο νομό λειτουρ¬ 
γούν περισσότερα του ενός. Οι καταστάσεις αυτές θα απο- 
στέλλονται στη Δ/νση Φυσικής Αγωγής του ΥΠ.Ε.Π.Θ. μαζί με 
τις αιτήσεις και τα δικαιολογητικά που έχουν υποβληθεί. Την 
τριμελή Επιτροπή στο έργο της θα βοηθήσουν τόσοι γραμμα¬ 
τείς όσα τα Γυμνάσια στα οποία λειτουργούν ΤΑΔ. 

Μετά την ολοκλήρωση των διαδικασιών επιλογής των μα¬ 
θητών ανά τάξη καταρτίζεται πίνακας θέσεων πτυχιούχων 
Φυσικής Αγωγής κατά άθλημα σύμφωνα με τις παρακάτω 
προβλεπόμενες αναλογίες μαθητών ανά πτυχιούχο Φυσικής 
Αγωγής: 

α) Για τα ομαδικά αθλήματα ένας (1) πτυχιούχος Φυσικής 
Αγωγής ανά δέκα (10) μαθητές. 

β) Για τα ατομικά αθλήματα ένας (1) πτυχιούχος Φυσικής 
Αγωγής ανά έξι (6) μαθητές. 

7. Η Κ.Ε.Α.Τ. δύναται να πριμοδοτεί με τρία (3) μόρια τους 
υποψηφίους Καθηγητές ή Πτυχιούχους Φυσικής Αγωγής 
μετά από συνεκτίμηση των προσόντων τους. 

8. Το πρόγραμμα, οι ώρες διδασκαλίας, οι υποχρεώσεις και 
τα καθήκοντα των καθηγητών Φυσικής Αγωγής, καθορίζονται 
με απόφαση του Υπουργού Εθνικής Παιδείας και θρησκευ¬ 
μάτων. 

Με την απόφαση αυτή καταργείται η απόφαση Γ4/1149/ 
30.8.1994. 

Από τις διατάξεις της Απόφασης αυτής δεν προκαλείται 
επιπλέον δαπάνη για το Δημόσιο. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Ιουλίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΜΑΤΩΝ ΠΟΛΙΠΣΜΟΥ 

ΙΩΑΝΝΗΣ ΑΝΘΟΠΟΥΛΟΣ ΑΝΔΡΕΑΣ ΦΟΥΡΑΣ 


Αριθ. 6185 (2) 

Σύσταση Νομικού Προσώπου στην Κοινότητα Μαυρομματίου 

Ν. Βοιωτίας με την επωνυμία «ΠΝΕΥΜΑΤΙΚΟ ΚΕΝΤΡΟ 

ΚΟΙΝΟΤΗΤΑΣ ΜΑΥΡΟΜΜΑΤΙΟΥ». 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
1995). 

2. Την 30/1997 απόφαση του Κοινοτικού Συμβουλίου 
Μαυρομματίου, σχετικά με τη σύσταση Νομικού Προσώπου, 
αποφασίζουμε: 

1. Συνιστάται Νομικό Πρόσωπο στην Κοινότητα Μαυρομμα¬ 
τίου με την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗ¬ 
ΤΑΣ ΜΑΥΡΟΜΜΑΤΙΟΥ». 

2. Σκοπός του Νομικού αυτού Προσώπου είναι η ανάπτυξη 
κάθε μορφής τέχνης και ειδικότερα η δημιουργία εικαστικού, 
θεατρικού μουσικού, χορευτικού φιλολογικού λαϊκής παρά¬ 
δοσης και κινηματογραφικού τμήματος, καθώς και η διενέρ¬ 
γεια εκθέσεων ομιλιών συζητήσεων και άλλων πολιτιστικών 
εκδηλώσεων. 

3. Για τη στέγαση του Νομικού Προσώπου η Κοινότητα δια¬ 
θέτει το ιδιόκτητο οίκημα της Κοινότητας. 

4. Το συνιστώμενο Νομικό Πρόσωπο διοικείται, από πεντα¬ 
μελές Συμβούλιο σύμφωνα με το άρθρο 203 του Δ.Κ.Κ., που 
αποτελείται: 

α. Από τον εκάστοτε Πρόεδρο της Κοινότητας, ως Πρόε¬ 
δρο. 

β. Από δύο (2) Κοινοτικούς Συμβούλους και 

γ. Από δύο (2) δημότες, με ιδιαίτερο ενδιαφέρον και συμμε¬ 
τοχή στα πολιτιστικά πράγματα. 

Τα μέλη του Διοικητικού Συμβουλίου, ορίζονται με από¬ 
φαση του Κοινοτικού Συμβουλίου. 

Το Διοικητικό Συμβούλιο, εκλέγει ένα εκ των μελών του ως 
Αντιπρόεδρο. 

Η θητεία του Διοικητικού Συμβουλίου ακολουθεί τη θητεία 
του Κοινοτικού Συμβουλίου. 

Το Νομικό Πρόσωπο εκπροσωπείται, ενώπιον των δικαστη¬ 
ρίων και πόσης αρχής από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

5. Πόροι του Νομικού Προσώπου είναι: 

α. Επιχορηγήσεις της Κοινότητας (ή άλλου φυσικού ή νομι¬ 
κού προσώπου). 

β. Επιχορηγήσεις από φορείς του Κράτους. 

γ. Εισφορές, δωρεές, κληροδοτήματα, μισθώματα από ακί¬ 
νητα και 

δ. Έσοδα από διάφορες εκδηλώσεις του Πνευματικού Κέ¬ 
ντρου. 

6. Το Νομικό Πρόσωπο καταργείται κατά τον τρόπο τον 
οποίο συστήθηκε, η δε περιουσία του περιέρχεται στην Κοι¬ 
νότητα. 

7. Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 2/212.9 του προϋπολογισμού οικο¬ 
νομικού έτους 1997 ποσού «200.000» δρχ., η δε Κοινότητα 
θα εγγράφει στον προϋπολογισμό και θα αποδίδει κατ έτος 
από τα τακτικά έσοδα ποσό «200.000» δρχ. για τις ανάγκες 
λειτουργίας του εν λόγω Νομικού Προσώπου. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα να δημοσιευθεί στην Εφημερίδα της Κυβερνή- 
σεως. 

Λιβαδειά, 4 Ιουνίου 1997 

Με εντολή Γεν. Γραμ. Περιφέρειας 
Ο Αναπληρωτής Περιφ. Διευθυντή 
ΙΩΑΝΝΗΣ ΚΟΥΛΟΥΡΙΩΤΗΣ 

- ♦- 

Αριθ. 5808 (3) 

Σύσταση Οργανισμού Εσωτερικής υπηρεσίας της Κοινότητας 
Φαρακλάτων Νομού Κεφαλληνίας. 

Ο ΠΡΟΪΣΤ. ΠΕΡΙΦ. Δ/ΣΗΣ Ν. ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων: α) 176 του Δ.Κ.Κ. Π.Δ/γμα 
410/95, β) 12 του Ν. 118/81 όπως αντικαταστάθηκε με το 
άρθρο 8 παρ. 5 Ν. 2307/95 και γ) 15 του Ν. 1586/86. 

2. Τις διατάξεις του Ν. 2190/94 «Σύσταση ανεξαρτήτως 
αρχής για την επιλογή προσωπικού και ρύθμιση θεμάτων διοί¬ 
κησης ΦΕΚ 28/τ.Α' 3.3.94. 

3. Την αριθμ. 16/97 απόφαση του Κοινοτικού Συμβουλίου 
Φαρακλάτων Ν. Κεφαλληνίας σχετικά με τη σύσταση Οργανι¬ 
σμού Εσωτερικής Υπηρεσίας του. 

4. Την από 13.6.97 γνωμοδότηση του Υπηρεσιακού Συμ¬ 
βουλίου του άρθρου 37 Ν. 2190/94 όπως διατυπώθηκε στο 
αριθμ. 13/13.6.97 πρακτικό συνεδρίασης. 

5. Την οικονομική δυνατότητα της Κοινότητας Φαρακλά¬ 
των Ν. Κεφαλληνίας, αποφασίζουμε: 

Εγκρίνουμε την αριθμ. 16/97 απόφαση του Κοινοτικού 
Συμβουλίου Φαρακλάτων με την οποία ψηφίζεται ο Οργανι¬ 
σμός Εσωτερικής Υπηρεσίας της Κοινότητας αυτής ως εξής: 

Άρθρο Ιον 

Η υπηρεσία της Κοινότητας συγκροτείται από τη Διοικητική 
υπηρεσία. 

Άρθρο 2ον 

Οι θέσεις του προσωπικού της Κοινότητας διαρθρώνονται 
και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Μία (1) θέση Γραμματέα του κλάδου ΔΕ2 με βαθμό Δ-Α. 

Άρθρον 3ον 
(Προσόντα καθήκοντα) 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδειες, 
μεταβολή υπηρεσιακής κατάστασης, το προβάδισμα, τις ποι¬ 
νές, τη λύση της υπαλληλικής σχέσης, την ιατροφαρμακευ¬ 
τική και νοσοκομειακή περίθαλψη, τα έξοδα κηδείας των μο¬ 
νίμων υπαλλήλων που προβλέπονται από τον Οργανισμό, 
ρυθμίζονται από τις διατάξεις του Ν. 1188/81 και των διαταγ¬ 
μάτων που εκδίδονται σε εκτέλεση του Νόμου αυτού. 

Άρθρο 4ον 

(Αρμοδιότητες και αντικείμενα της Διοικητικής Υπηρεσίας 
της Κοινότητας) 

1. Η φροντίδα για την τήρηση και φύλαξη των προβλεπομέ- 
νων από το Νόμο, Βιβλίων της Κοινότητας των φακέλλων, του 
Αρχείου και της σφραγίδας της Κοινότητας. 

2. Η παραλαβή, αποσφράγιση, χαρακτηρισμός, πρωτοκόλ¬ 
ληση, ενημέρωση του Προέδρου με τοποθέτηση σε ειδικό 
φάκελλο με τίτλο «Υπόψη Προέδρου προς μονογραφή και χα¬ 
ρακτηρισμό» όλης της αλληλογραφίας της Κοινότητας, πλην 
την απόρρητης και αρχειοθέτησή της, αφού γίνουν οι απαραί¬ 


τητες ενέργειες που προκύπτουν από τα έγγραφα, τις οδη¬ 
γίες του Προέδρου ή του Κοιν. Συμβουλίου και από το Νόμο. 

3. Η τήρηση των πρακτικών συνεδρίασης του Κ.Σ. με χρήση 
πρόχειρων πρακτικών και η καταχώρησή τους στο βιβλίο πρα¬ 
κτικών, η φροντίδα για την υπογραφή τους και η έκδοση απο¬ 
φάσεων. 

4. Η φροντίδα για την τήρηση βιβλίου ακινήτων και κινητών 
κ.λπ. περιουσιακών στοιχείων και η τήρηση βιβλίου αποθήκης 
αναλωσίμων υλικών. 

5. Η προσυπογραφή όλων των σχεδίων των προς υπογραφή 
εγγράφων, πιστοποιητικών και πινάκων που προβλέπουν οι 
ιαχύουσες διατάξεις. 

6. Η φροντίδα κατάρτισης προγραμμάτων τέλεσης δημο¬ 
σίων κοινοτικών εορτών και δεξιώσεων. 

7. Η τήρηση και φύλαξη των Μ. Αρρένων, Δημοτολογίων και 
Ληξιαρχικών Βιβλίων. 

8. Η δημοσίευση τωνΑ.Κ.Σ., ανακοινώσεων κ.λπ. προς δη¬ 
μοσίευση εγγράφων που έρχονται στην Κοινότητα. 

9. Η φροντίδα για τη διεξαγωγή κάθε υπηρεσίας που απορ¬ 
ρέει από την ενάσκηση αρμοδιοτήτων οι οποίες ανατίθενται 
στην Κοινότητα από Νόμους Διατάγματα κ.λπ. συμμετέχει σε 
όλες τις Επιτροπές όταν ο Νόμος προβλέπει. 

10. Η ενημέρωση των πολιτών για τα δικαιώματά τους και 
τις ενέργειες που απαιτούνται για τη διεκπεραίωση των υπο- 
θέσεών τους. 

11. Η παροχή υπηρεσιών που αφορούν την αστική και δη¬ 
μοτική κατάσταση των πολιτών. 

12. Η κατάρτιση με τον Πρόεδρο του σχεδίου πρ/σμού της 
Κοινότητας, η σύνταξη και η συνυπογραφή μαζί με τον Πρόε¬ 
δρο των βεβαιωτικών καταλόγων επιβολής, βεβαίωσης και εί¬ 
σπραξης των εν γένει κοιν. εσόδων και η διεξαγωγή της λογι¬ 
στικής υπηρεσίας της Κοινότητας. 

13. Η έγκαιρη έκδοση Χ.Ε.Π. τα οποία συνυπογράφει με 
τον Πρόεδρο της Κοινότητας, σύμφωνα με τις διατάξεις «περί 
λογιστικού των Ο.Τ.Α.». 

14. Η ενημέρωση του Προέδρου και του Κ.Σ. για την πορεία 
και της εν γένει λειτουργίας της Κοινότητας με σύνταξη εκθέ- 
σεως όποτε ζητηθεί από τον Πρόεδρο. 

15. Η γραμματειακή - λογιστηριακή και ταμειακή φροντίδα 
της λειτουργίας των υπηρεσιών της Κοινότητας, ύδρευσης - 
φωτισμού - αποχέτευσης - καθαριότητας καθώς και πόσης 
άλλης δημιουργηθεισομένης υπηρεσίας στο μέλλον. 

16. Η φροντίδα για την ανανέωση των υλικών γραφείου και 
η τήρηση της διαδικασίας που ο Νόμος ορίζει για την προμή¬ 
θεια υλικών έργων και προμηθειών. 

17. Η παραλαβή εγυητικών επιστολών από τους προμηθευ¬ 
τές και η φροντίδα για την επανάληψη άκαρπων δημοπρα¬ 
σιών. 

18. Η φροντίδα για την επίδοση φορολογικών δικογράφων 
και η αποστολή των σχετικών αποδεικτικών επίδοσης στην 
αρμόδια ΔΟΥ. 

19. Η σύνταξη των στατιστικών πινάκων κ.λπ. στατιστικών 
στοιχείων που υποβάλλονται στις Δημόσιες Υπηρεσίες. 

Κάλυψη δαπάνης: (άρθρο 27 Ν.2081/92). 

Με την ανωτέρω κανονιστική απόφαση προκύπτει οικονο¬ 
μική επιβάρυνση σε βάρος του προϋπολογισμού της Κοινότη¬ 
τας, το ύψος της οποίας δεν μπορεί να προσδιορισθεί με την 
παρούσα. 

Η απόφαση αυτή να δημοσιευθε'ι στην Εφημερίδα της Κυ- 
βερνήσεως. 

Αργοστόλι, 7 Ιουλίου 1997 

Με εντολή Γεν. Γραμ. Π.Ι.Ν. 

Ο Προϊστάμενος Περιφ. Δ/σης 

ΘΩΜΑΣ ΚΟΥΚΟΥΛΕΤΣΟΣ 

- ♦ - 

Αριθ. ΔΙΒΜ/Φ24.106/564 (4) 

Αποδοχή δήλωσης παραίτησης της Α.Ε. ΜΕΤΑΛΛΕΥΤΙΚΗ 
ΘΡΑΚΗΣ - ΕΡΕΥΝΩΝ ΚΑΙ ΕΚΜΕΤΑΛΛΕΥΣΕΩΣ από τα 
μεταλλευτικά δικαιώματά της. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.106/564 απόφαση του Νομάρχη Ροδό¬ 
πης, που εκδόθηκε σύμφωνα με τις διατάξεις του Ν.Δ/τος 
210/73, έγινε αποδεκτή η από 26.6.97 δήλωση παραίτησης 
της Α.Ε. ΜΕΤΑΛΛΕΥΤΙΚΗ ΘΡΑΚΗΣ - ΕΡΕΥΝΩΝ ΚΑΙ ΕΚΜΕ¬ 
ΤΑΛΛΕΥΣΕΩΣ, με έδρα την Αθήνα, που επιδόθηκε νόμιμα 
την 30.6.97, από τα εν γένει μεταλλευτικά δικαιώματά της, 
που απορρέουν από την υπ’ αρ. ΔΙΒΜ/Φ24.106/423/ 
23.6.93 (Α.Β.Μ. 466) άδεια μεταλλευτικών ερευνών, που 
αφορά χώρο έκτασης 8.384,5675 στρεμμάτων, ευρισκόμενο 
στην περιφέρεια της Κοινότητας Αρριανών και του Δήμου Σα- 
πών του Νομού Ροδόπης, περίληψη της οποίας έχει δημο- 
σιευθεί στο Φ.Ε.Κ. 490/Β793. 

Κομοτηνή, 9 Ιουλίου 1997 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 
-♦- 

Αριθ. ΔΙΒΜ/Φ24.107/565 (5) 

Αποδοχή δήλωσης παραίτησης της Α.Ε. ΜΕΤΑΛΛΕΥΤΙΚΗ 
ΘΡΑΚΗΣ - ΕΡΕΥΝΩΝ ΚΑΙ ΕΚΜΕΤΑΛΛΕΥΣΕΩΣ από τα 
μεταλλευτικά δικαιώματά της. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.107/565 απόφαση του Νομάρχη Ροδό¬ 
πης, που εκδόθηκε σύμφωνα με τις διατάξεις του Ν.Δ/τος 
210/73, έγινε αποδεκτή η από 26.6.97 δήλωση παραίτησης 
της Α.Ε. ΜΕΤΑΛΛΕΥΤΙΚΗ ΘΡΑΚΗΣ - ΕΡΕΥΝΩΝ ΚΑΙ ΕΚΜΕ¬ 
ΤΑΛΛΕΥΣΕΩΣ, με έδρα την Αθήνα, που επιδόθηκε νόμιμα 
την 30.6.97, από τα εν γένει μεταλλευτικά δικαιώματά της, 
που απορρέουν από την υπ’ αρ. ΔΙΒΜ/Φ24.107/68/28.1.93 
(Α.Β.Μ. 467) άδεια μεταλλευτικών ερευνών, που αφοράχώρο 
έκτασης 9.487,50 στρεμμάτων, ευρισκόμενο στην περιφέ¬ 
ρεια της Κοινότητας Αρριανών και του Δήμου Σαπών του Νο¬ 
μού Ροδόπης, περίληψη της οποίας έχει δημοσιευθεί στο 
Φ.Ε.Κ. 72/Β793. 

Κομοτηνή, 9 Ιουλίου 1997 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 
-♦- 

Αριθ. ΔΙΒΜ/Φ24.108/566 (6) 

Αποδοχή δήλωσης παραίτησης της Α.Ε. ΜΕΤΑΛΛΕΥΤΙΚΗ 
ΘΡΑΚΗΣ - ΕΡΕΥΝΩΝ ΚΑΙ ΕΚΜΕΤΑΛΛΕΥΣΕΩΣ από τα 
μεταλλευτικά δικαιώματά της. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.108/566 απόφαση του Νομάρχη Ροδό¬ 
πης, που εκδόθηκε σύμφωνα με τις διατάξεις του Ν.Δ/τος 
210/73, έγινε αποδεκτή η από 26.6.97 δήλωση παραίτησης 


της Α.Ε. ΜΕΤΑΛΛΕΥΤΙΚΗ ΘΡΑΚΗΣ - ΕΡΕΥΝΩΝ ΚΑΙ ΕΚΜΕ¬ 
ΤΑΛΛΕΥΣΕΩΣ, με έδρα την Αθήνα, που επιδόθηκε νόμιμα 
την 30.6.97, από τα εν γένει μεταλλευτικά δικαιώματά της, 
που απορρέουν από την υπ’ αρ. ΔΙΒΜ/Φ24.108/424/ 
23.6.93 (Α.Β.Μ. 468) άδεια μεταλλευτικών ερευνών, που 
αφορά χώρο έκτασης 9.903,125 στρεμμάτων, ευρισκόμενο 
στην περιφέρεια της Κοινότητας Αρριανών και του Δήμου Σα¬ 
πών του Νομού Ροδόπης, περίληψη της οποίας έχει δημο- 
σιευθεί στο Φ.Ε.Κ. 490/Β793. 

Κομοτηνή, 9 Ιουλίου 1997 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 
-♦- 

Αριθ. ΔΙΒΜ/Φ.24.136/572 (7) 

Χορήγηση άδειας μεταλλευτικών ερευνών στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.136/72 απόφαση του Νομάρχη Ροδό¬ 
πης, που εκδόθηκε σύμφωνα με τις διατάξεις του Ν.Δ/τος 
210/73, χορηγήθηκε στον Κωνσταντίνο Πιατίδη του Αλέξαν¬ 
δρου, κάτοικο Κομοτηνής, άδεια μεταλλευτικών ερευνών 
(Α.Β.Μ. 500), διάρκειας τριών (3) ετών, σε χώρο έκτασης 
610.800 μ2, ευρισκόμενο στην περιφέρεια της Κοινότητας 
Μαρώνειας του Νομού Ροδόπης, που έχει τα εξής όρια: 

1. Τ.Σ. Α Α.Σ. Χ=+10.000 Ψ=+21.500 και από εκεί στο 

2. Τ.Σ. Ε Α.Σ. Χ=+10.000 Ψ=+20.748 και από εκεί στο 

3. Τ.Σ. Ζ Α.Σ. Χ=+11.300 Ψ=+21.300 και από εκεί στο 

4. Τ.Σ. Η Α.Σ. Χ=+11.220 Ψ=+21.500 και από εκεί στο 
αρχικό Τ.Σ. Α. 

Από τη ζητηθείσα έκταση περικόπηκε τμήμα εμβαδού 
2.389.200 μ2, ως συμπίπτον με τμήμα της προγενέστερης 
έγκυρης αίτησης με Α.Β.Μ. 462, για την οποία εκκρεμεί εκδί¬ 
καση προσφυγής στο Διοικητικό Πρωτοδικείο Ροδόπης, που 
έχει ως εξής όρια: 

1. Τ.Σ. Ε Α.Σ. Χ=+10.000 Ψ=+20.748 και από εκεί στο 

2. Τ.Σ. Δ Α.Σ. Χ=+10.000 Ψ=+20.000 και από εκεί στο 

3. Τ.Σ. Γ Α.Σ. Χ=+12.000 Ψ=+20.000 και από εκεί στο 

4. Τ.Σ. Β Α.Σ. Χ=+1 2.000 Ψ=+21.500 και από εκεί στο 

5. Τ.Σ. Η Α.Σ. Χ=+11.220 Ψ=+21.500 και από εκεί στο 

6. Τ.Σ. Ζ Α.Σ. Χ=+11.300 Ψ=+21.300 και από εκεί στο 
αρχικό Τ.Σ. Ε. 

Οι αζιμουθιακές συντεταγμένες των ορίων των ανωτέρω 
χώρων αναφέρονται στο κέντρο φύλλου του Επιτελικού 
Χάρτη ΜΑΡΩΝΕΙΑ, με κλίμακα 1:100.000, όπου Ε=40° 45' 
και Μ=+1° 45'. 

Κομοτηνή, 7 Ιουλίου 1997 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 
-+- 

Αριθ. ΔΙΒΜ/Φ.24.151/553 (8) 

Χορήγηση άδειας μεταλλευτικών ερευνών στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.151/553 απόφαση του Νομάρχη Ροδό¬ 
πης, που εκδόθηκε σύμφωνα με τις διατάξεις του Ν.Δ/τος 
210/73, ανακλήθηκε η υπ' αμι. ΔΙΒΜ/Φ24.151/οίκ.364/ 
16.4.1997 απόφασή του, περίληψη της οποίας δημοσιεύ- 
θηκε στο ΦΕΚ355/Β /2.5.97, με την οποία χορηγήθηκε στην 
Α.Ε.Ε. ΑΡΓΥΡΟΜΕΤΑΛΛΕΥΜΑΤΩΝ ΚΑΙ ΒΑΡΥΤΙΝΗΣ, με 
έδρα την Αθήνα, άδεια μεταλλευτικών ερευνών (Α.Β.Μ. 519) 
και χορηγήθηκε νέα τοιαύτη, διάρκειας τριών (3) ετών, από τη 

δημοσίευση της περίληψής της στην Εφημερίδα της Κυβερ- 
νήσεως, σε χώρο έκτασης 7.398.469,04 μ2, ευρισκόμενο 
στην περιφέρεια των Κοινοτήτων Κρωβύλης, Στρύμης, Μιρά- 
νων και Προσκυνητών του Νομού Ροδόπης, που έχει τα εξής 
όρια: 

1. Τ.Σ. Η Α.Σ. Χ=+2.400 Ψ=+25.740,54 και από εκεί στο 

2. Τ.Σ. Ζ Α.Σ. Χ=+3.666,29 Ψ=+25.945,88 και από εκεί στο 

3. Τ.Σ. Ε Α.Σ. Χ=+6.495 Ψ=+25.825 και από εκεί οτο 

4. Τ.Σ. Γ Α.Σ. Χ=+7.600 Ψ=+23.100 και από εκεί στο 

5. Τ.Σ. Δ Α.Σ. Χ=+2.400 Ψ=+25.200 και από εκεί στο 

αρχικό Τ.Σ. Η. 

Από τη ζητηθείσα έκταση περικόπηκε τμήμα εμβαδού 
164.276,40 μ2, επειδή συμπίπτει με τμήμα περιοχής που 
έχει καθορισθεί ως ερευνητέα από το Δημόσιο, που έχει 
ως εξής όρια: 

1. Τ.Σ. Α Α.Σ. Χ=+2.400 Ψ=+26.000 και από εκεί στο 

2. Τ.Σ. Ζ Α.Σ. Χ=+3.666,29 Ψ=+25.945,88 και από εκεί στο 

3. Τ.Σ. Η Α.Σ. Χ=+2.400 Ψ=+25.740,54 και από εκεί στο 

αρχικό Τ.Σ. Α. 

Επίσης από τη ζητηθείσα έκταση περικόπηκε τμήμα εμ¬ 
βαδού 2.349.750 μ2, επειδή σ’ αυτό υπάρχουν κατάλοιπα 
κατοίκησης στα ρωμαϊκά χρόνια, σύμφωνα με το σχετικό 
έγγραφο της Ιθ’ Εφορείας Προϊστορικών και Κλασικών 
Αρχαιοτήτων Κομοτηνής, που έχει τα εξής όρια: 

1. Τ.Σ. Β Α.Σ. Χ=+8.250 Ψ=+25.750 και από εκεί στο 

2. Τ.Σ. Γ Α.Σ. Χ=+7.600 Ψ=+23.100 και από εκεί στο 

3. Τ.Σ. Ε Α.Σ. Χ=+6.495 Ψ=+ 2.825 και από εκεί στο 
αρχικό Τ.Σ. Β. 

Οι αζιμουθιακές συντεταγμένες των ορίων των ανω¬ 
τέρω χώρων αναφέρονται στο κέντρο φύλλου του Επιτελι¬ 
κού Χάρτη ΜΑΡΩΝΕΙΑ, με κλίμακα 1:100.000, όπου 
|_=40° 45' και Μ=+1° 45'. 

Κομοτηνή, 7 Ιουλίου 1997 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-φ- 

Αριθ. ΔΙΒΜ/Φ.24.158/496 (9) 

Χορήγηση άδειας μεταλλευτικών ερευνών 
στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.158/496 απόφαση του Νομάρχη Ρο¬ 
δόπης, που εκδόθηκε σύμφωνα με τις διατάξεις του Ν.Δ/ 
τος 210/73, χορηγήθηκε στον Πλουμή Χατζηαγγέλου κά¬ 
τοικο Θεσσαλονίκης, άδεια μεταλλευτικών ερευνών 
(Α.Β.Μ. 527), διάρκειας τριών ωρών (3) ετών, σε χώρο 
έκτασης 2.821.543,92 μ2, ευρισκόμενο στην περιφέρεια 
των κοινοτήτων Μαρώνειας και Κρωβύλης του Νομού Ρο¬ 
δόπης, που έχει τα εξής όρια: 

1 . Τ.Σ. ΒΑ.Σ. Χ=+ 8.000 Ψ=+19.900 καιαπόεκείστο 

2. Τ.Σ. Γ Α.Σ. Χ=+ 8.000 Ψ=+20.900 και από εκεί στο 

3. Τ.Σ. Δ Α.Σ. Χ=+10.889,83 Ψ=+22.330,32 και από εκεί στο 

4. Τ.Σ. Ε Α.Σ. Χ=+11.220,38 Ψ=+21.500 και από εκεί στο 

5. Τ.Σ. Ζ Α.Σ. Χ=+10.000 Ψ=+21.500 και από εκεί στο 

6. Τ.Σ. Η Α.Σ. Χ=+10.000 Ψ=+20.748,48 και από εκεί στο 

αρχικό Τ.Σ. Β. 

Από τη ζητηθείσα έκταση περικόπηκε τμήμα εμβαδού 
610.525,68 μ2, ως κσθολοκληρίαν συμπίπτον με τμήμα 
της προγενέστερης έγκυρης αίτησης για χορήγηση άδειας 
μεταλλευτικών ερευνών με Α.Β.Μ. 500, που έχει τα εξής 
όρια: 

1. Τ.Σ. ΑΑ.Σ.Χ=+11.300 Ψ=+21.300 καιαπόεκείστο 


2. Τ.Σ. Η Α.Σ. Χ=+10.000 Ψ=+20.748,48 και από εκεί στο 

3. Τ.Σ. Ζ Α.Σ. Χ=+10.000 Ψ=+21.500 και από εκεί στο 

4. Τ.Σ. Ε Α.Σ. Χ=+11,220,38Ψ=+21.500 και από εκεί στο 
αρχικό Τ.Σ. Α. 

Οι αζιμουθιακές συντεταγμένες των ορίων των ανω¬ 
τέρω χώρων αναφέρονται στο κέντρο φύλλου του Επιτελι¬ 
κού Χάρτη ΜΑΡΩΝΕΙΑ, με κλίμακα 1:100.000, όπου 
Ι_=40° 45’ και Μ=+1° 45'. 

Κομοτηνή, 7 Ιουλίου 1997 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

Αριθ. 7583 (10) 

Χρήση χρηματοοικονομικών παραγώγων από θεσμικούς 
Επενδυτές. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 106, θέμα 6ο) 

Το Δ.Σ. της Επιτροπής Κεφαλαιαγοράς, αφού έλαβε 
υπόψη: 

1. Τις διατάξεις της παρ. 1ζ του άρθρου 78 του Ν. 
1969/91 (ΦΕΚ 167Α) «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγίανσης της Κεφαλαιαγοράς και άλλες διατάξεις», 
όπως συμπληρώθηκε με το άρθρο 18 του Ν. 2198/94 
(ΦΕΚ 43). 

2. Τις διατάξεις της παρ. 6 του άρθρου 14 του Ν. 
2166/93 και της παρ. 4 του άρθρου 32 του Ν. 1969/91. 

3. Το από 20.1.97 έγγραφο της Ένωσης θεσμικών 
Επενδυτών σχετικά με το θέμα . 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», όπως προστέθηκε με το άρθρο 27 
του Ν. 2081/92 (ΦΕΚ 152Α). 

5. Την ανάγκη για πληρέστερη, καλύτερη επόπτευση 
των Α.Ε. Διαχείρισης Αμοιβαίων Κεφαλαίων και ακριβέ¬ 
στερη πληροφόρηση του επενδυτικού κοινού που τοπο¬ 
θετεί τις αποταμιεύσεις του σε μερίδια Αμοιβαίων Κεφα¬ 
λαίων, αποφασίζει ομόφωνα: 

Οι Εταιρείες Διαχείρισης Αμοιβαίων Κεφαλαίων και οι 
Εταιρείες Επενδύσεων Χαρτοφυλακίων προκειμένου να 
μειώσουν ή καλύψουν τους επενδυτικούς κινδύνους στο 
πλαίσιο της διαχείρισης, έχουν τη δυνατότητα να κάνουν 
χρήση των χρηματοοικονομικών παραγώγων. 

Με τον όρο «κάλυψη» θα εννοείται η αντιστοίχιση του 
παραγώγου με συγκεκριμένα στοιχεία του ενεργητικού. 

Το είδος των παραγώγων που θα επιτρέπονται για το 
σκοπό αυτό είναι: 

1. Η αγορά ποαιρετικού δικαιώματος πώλησης (ρυΐ ορ- 
Ιίοπ) σε κινητές αξίες. 

2. Η αγορά προαιρετικού δικαιώματος πώλησης επί του 
δείκτη μετοχών (δΙοΚ ίπάβχ ρυΐ ορίίοπ). 

3. Η πώληση μελλοντικών συμβολαίων (ίυΐυτβδ) σε κινη¬ 
τές αξίες. 

4. Η πώληση μελλοντικών συμβολαίων (ίυΐυτθδ) επί του 
δείκτη μετοχών. 

5. Η αγορά προαιρετικού δικαιώματος πώλησης (ρυί ορ- 
Ιίοπ) και προαιρετικού δικαιώματος αγοράς (03.11 ορίίοπ) επί 
συναλλάγματος. 

6. Συμφωνίες ανταλλαγής επιτοκίων σε διαφορετικά 
νομίσματα (οτοδδ ουποπογ ίπΙθΓθδΙ ταΐθ δννβρδ). 

7. Προθεσμιακές συμβάσεις επί συναλλάγματος 
(ουιτθπογ ίυΙυΓθδ). 

8. Προθεσμιακές συμφωνίες επί επιτοκίου (ΡΒΑ). 

9. Συμφωνίες ανταλλαγής επιτοκίων (ίπΙθΓθδΙ Γ3ΐβ 
ενναρε). 

10. Προθεσμιακά συμβόλαια επί επιτοκίου (ίπίβτθδΐ Γ3ΐβ 
ίυΐυτθδ). 

11. Η αγορά προαιρετικού δικαιώματος επί επιτοκίου 
(ίπΙθΓθδΙ Γ31Θ ορίίοηδ). 

1. Η αγορά ανώτατου (οβρ) και κατώτατου ορίου (ίΐοοτ) 
προαιρετικού δικαιώματος επί επιτοκίων. 

Η επένδυση σε παράγωγα δεν πρέπει να υπερβαίνει το 
10% του ενεργητικού για τα Α/Κ και το 10% των ιδίων κε¬ 
φαλαίων για Εταιρείες Επενδύσεων Χαρτοφυλακίου. Το 
δε συνολικό ποσό της τιμής άσκησης αυτών δεν μπορεί να 
υπερβαίνει το 65% της αξίας του ενεργητικού για τα Α/Κ 
και 65% των ιδίων κεφαλαίων για Εταιρείες Επενδύσεων 
Χαρτοφυλακίου. 

Στην περίπτωση επένδυσης σε παράγωγα επί χρηματι¬ 
στηριακών δεικτών, είναι απαραίτητο να υπάρχει ισχυρός 
συσχετισμός ανάμεσα στη σύνθεση του δείκτη που χρησι¬ 
μοποιείται και στο αντίστοιχο χαρτοφυλάκιο του Αμοι¬ 
βαίου Κεφαλαίου. Το δε συνολικό ποσό της τιμής άσκη¬ 
σης για συμβάσεις προθεσμιακών πράξεων (ίυΐυτθδ) και 
χρηματοοικονομικών προϊόντων με δικαίωμα αγοράς ή 
πώλησης (ορίίοηδ) σε δείκτες χρηματιστηριακών αγορών 
δεν μπορεί να υπερβαίνει τη συνολική αποτίμηση των κι¬ 
νητών αξιών που στην κατοχή του το αντίστοιχο χαρτοφυ¬ 
λάκιο του Αμοιβαίου Κεφαλαίου. 

Το συνολικό ποσό της τιμής άσκησης που απορρέει από 
συμβάσεις προθεσμιακών πράξεων (ίυΐυτβδ) και χρηματο¬ 
οικονομικών προϊόντων με δικαίωμα αγοράς ή πώλησης 
(ορίίοηδ) επιτοκίων δεν μπορεί να υπερβαίνει τη συνολική 
αποτίμηση των περιουσιακών στοιχείων που θα χρησιμο¬ 


ποιηθούν ως αντιστάθμισμα και που βρίσκονται στην κα¬ 
τοχή του αντίστοιχου χαρτοφυλακίου του Αμοιβαίου Κε¬ 
φαλαίου στο νόμισμα που αντιστοιχεί στις συμβάσεις αυ¬ 
τές. 

Τα προηγούμενα όρια πρέπει να τηρούνται σε καθημε¬ 
ρινή βάση από τις εταιρείες. Για αυτό το σκοπό οι ΑΕΔΑΚ 
και οι Εταιρείες Χαρτοφυλακίου θα πρέπει να κάνουν κα¬ 
θημερινή αποτίμηση των παραγώγων τους. 

Συγκεκριμένα, αν πρόκειται για παράγωνα εισηγμένα σε 
οργανωμένο χρηματιστήριο αυτά αποτιμώνται με τη μέ¬ 
θοδο ΠΊ&ΓΚθά-ίο-ηΊΕΐΓ^θΙ. Αν πρόκειται για ΟΤΟ προϊόντα 
τότε θα αποτιμώνται με βάση τις προσφερόμενες ημερή¬ 
σιες τιμές του εκδότη (τιμές αγοράς) σε βάση. 

Η έκδοση παραγώγων χρηματοοικονομικών προϊόντων 
απαγορεύεται. 

Οι ΑΕΔΑΚ και Εταιρείες Επενδύσεων Χαρτοφυλακίου 
υποχρεούνται να στέλνουν στην Επιτροπή Κεφαλαιαγο¬ 
ράς πλήρη αναφορά σε τριμηνιαία βάση για τις πράξεις επί 
παραγώγων. 

Ενημερωτικά Δελτία 

Τα ενημερωτικά δελτία πρέπει να περιλαμβάνουν: 

1. Το σκοπό των επενδύσεων σε παράγωγα 

2. Το είδος, τα όρια και περιορισμούς αυτών 

3. Τη θέση κατά τη λήξη του χρόνου ή εξαμήνου 

4. Τα αποτελέσματα από τη χρήση αυτών. 

Από τις διατάξεις της παρούσης δεν προκαλείται δα¬ 
πάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


